b'\n_START_ARTICLE_\n\xc3\x98yvind Johnsen\n_START_SECTION_\nBakgrunn\n_START_PARAGRAPH_\nJohnsen vokste opp i\xc2\xa0Ytre Arna.\xc2\xa0Fra 1969 til 1984 bodde han i\xc2\xa0Vinje\xc2\xa0og\xc2\xa0Rauland\xc2\xa0i\xc2\xa0Telemark. Per 2018 bor og arbeider han i\xc2\xa0Bergen.\n_START_SECTION_\nUtdannelse\n_START_PARAGRAPH_\nHan er utdannet ved\xc2\xa0Kunsth\xc3\xb8gskolen i Bergen\xc2\xa0(1966\xe2\x80\x931969),\xc2\xa0Kunsth\xc3\xb8gskolen i Oslo\xc2\xa0(1981\xe2\x80\x931982) og\xc2\xa0Vestlandets kunstakademi\xc2\xa0(1987\xe2\x80\x931988).\n_START_SECTION_\nKunstnerisk virksomhet\n_START_PARAGRAPH_\nJohnsen har v\xc3\xa6rt aktiv som kunstner siden 1969. Den f\xc3\xb8rste tiden arbeidet han hovedsakelig med\xc2\xa0grafikk, deretter\xc2\xa0konsentrerte han seg om tegning og\xc2\xa0malerkunst. Fra 1988\xc2\xa0har han fordypet seg i foto\xc2\xa0og\xc2\xa0video som kunstneriske disipliner. Han har hatt separatutstillinger med foto, video, tegning, maleri og grafikk, deltatt p\xc3\xa5 en lang rekke kollektivutstillinger i Norge, bl.a.\xc2\xa0H\xc3\xb8stutstillingen\xc2\xa0og\xc2\xa0Vestlandsutstillingen, og tatt del i m\xc3\xb8nstringer og utstillinger i England, Danmark, Polen og Nederland._NEWLINE_Johnsen har ogs\xc3\xa5 levert utsmykking til sv\xc3\xb8mmehallen i\xc2\xa0Stord\xc2\xa0kulturhus, og er innkj\xc3\xb8pt av blant\xc2\xa0andre Statoil\xc2\xa0og\xc2\xa0Norsk kulturr\xc3\xa5d. _NEWLINE_Han har mottatt stipender og st\xc3\xb8tte fra blant\xc2\xa0andre Stiftelsen Fritt Ord,\xc2\xa0Norsk Fotografisk Fond,\xc2\xa0Bergen kommune,\xc2\xa0Hordaland fylkeskommune, Norsk kulturr\xc3\xa5d, Bildende Kunstneres Hjelpefond og Billedkunstnernes Vederlagsfond.\n_START_SECTION_\nMedlemskap\n_START_PARAGRAPH_\nHan er medlem av Norske Billedkunstnere, BKFH og Forbundet Frie Fotografer. Han har ogs\xc3\xa5 hatt flere verv i kunstnerorganisasjoner.\n_START_SECTION_\nAnnen virksomhet\n_START_PARAGRAPH_\nJohnsen har produsert og v\xc3\xa6rt kurator for flere kunstutstillinger i Bergen. Han har v\xc3\xa6rt utsmykkingskonsulent'